Brasija
Brasija (Brassia) – gegužraibinių (Orchidaceae) šeimos epifitinių orchidėjų gentis, pavadinta anglų botaniko, rinkusio augalus Afrikoje, Viljamo Braso (William Brass) garbei. Žiedų – žalsvai geltonų taurėlapių ir vainiklapių – viršūnės labai ištįsusios, jie išmarginti dėmėmis, kurios primena karpučių pavidalo išaugas. Augalai paplitę Amerikos atogrąžose. Tinka auginti oranžerijose, bet patalpos turi būti labai drėgnos ir palaikoma vidutinė oro temperatūra.